
DR.30.10.2013 45 

 

Timbalan Yang di-Pertua [Datuk Ronald Kiandee]:  Yang Berhormat Sekijang 

bangun Yang Berhormat.   

Tuan Anuar bin Abd. Manap [Sekijang]: Sekijang, Sekijang di sini.  

Tuan Yang di-Pertua, tadi Yang Berhormat daripada Sandakan ada menyebut 
tentang penurunan Universiti Malaya pada kedudukan yang amat jauh. Saya hendak minta 
pandangan Yang Berhormat, sekarang ini pelajar-pelajar kita terutamanya di UM, saya lihat 
ramai terpengaruh dengan dakyah-dakyah yang kita kira memang amat negatif. Kadang-
kadang mereka yang sepatutnya belajar dan menumpukan perhatian kepada pelajaran, 
terlibat dengan aktiviti-aktiviti yang saya kira memang tidak sepatutnya mereka buat 
sebagai seorang pelajar.   

Ini juga menyebabkan peratus mereka yang sepatutnya cemerlang dalam belajar 
dan sebagainya ini terpaksa menumpukan kepada perkara-perkara yang tidak berfaedah 
ini. Saya hendak minta pandangan Yang Berhormat, adakah ini juga salah satu perkara. 
Contohnya terlibat dengan demonstrasi haram dan sebagainya. Ini adalah punca juga 
pelajar-pelajar kita gagal mendapat keputusan yang cemerlang dalam pelajaran selain 
daripada kebaikan universiti. Terima kasih.   

Tuan Wong Tien Fatt @ Wong Nyuk Foh [Sandakan]: Ini pun termasuk 
bagaimana sistem pendidikan itu. Jadi, saya mengikut kajian Laporan dari Time 
International. Tuan Yang di-Pertua, tadi saya sebut setiap kali kita ada Menteri Pendidikan, 

setiap kali ada peperiksaan atau ada mata pelajaran yang baru contohnya bagi Dasar 
Pendidikan Sekolah Rendah, Kokurikulum Baru Sekolah Rendah yang disebut (KBSR) 
yang diperkenalkan telah diganti oleh Kurikulum Bersepadu Sekolah Rendah dan turut 
dimansuhkan dan digantikan dengan Kurikulum Standard Sekolah Rendah (KSSR).   

■1510 

Bagi dasar pendidikan sekolah menengah pula, Kurikulum Baru Sekolah 
Menengah sebutnya KBSM telah digantikan oleh Kurikulum Bersepadu Sekolah Menengah 
dan akan diganti dengan Kurikulum Standard Sekolah Menengah atau disebut KSSM. 
Pengajaran dan Pembelajaran Sains dan Matematik dalam Bahasa Inggeris (PPSMI) yang 
diperkenalkan pada tahun 2003, untuk cuba meningkatkan penguasaan bahasa Inggeris 
juga adalah dimansuhkan dan digantikan oleh memartabatkan bahasa Malaysia dan 
memperkukuhkan bahasa Inggeris. Baru-baru ini Menteri Pendidikan juga mencadangkan 
untuk memaksa institusi-institusi pengajian tinggi di negara ini untuk menggunakan bahasa 
Malaysia sebagai bahasa penghantar dan bukan bahasa Inggeris. Ini jelas akan 
mengakibatkan taraf pendidikan akan merosot kerana kebanyakan pengetahuan terkini 
dalam bidang sains, teknologi dan business adalah dalam bahasa Inggeris. 

Kita mesti menerima hakikat bahawa Malaysia bukanlah Jerman, Jepun atau 
Perancis. Kita boleh memartabatkan bahasa Malaysia apabila kita menjadi sama maju 
dengan negara-negara tersebut dan bukanlah sebelumnya. Di samping itu peperiksaan... 

Tuan Khoo Soo Seang [Tebrau]: Yang Berhormat Sandakan, boleh minta saya 

mencelah sedikit? Tuan Yang di-Pertua, tadi saya dengar Yang Berhormat Sandakan sebut 
tentang bahawa kurikulum kita tukar daripada ini ke itu dan sebagainya. Apakah salahnya 
misalnya, semasa zaman kita belajar, kita tidak ada komputer. Jadi kurikulum hari itu 
adakah kita masih pakai sampai ke hari ini? Kalau ikut zaman, kalau kita hendak maju, kita 
kena tukar kurikulum, supaya kita boleh selaras dengan zaman. 

Tuan Wong Tien Fatt @ Wong Nyuk Foh [Sandakan]: Terima kasih Yang 

Berhormat. Saya akan sampai sana, okey. Di samping itu peperiksaan PMR bagi sekolah-
sekolah menengah juga telah dimansuhkan dan digantikan dengan Pentaksiran 
Berasaskan Sekolah atau PBS yang sekarang kita cuba, I think ini yang tahun pertamalah 

saya fikir. Perubahan-perubahan dasar seperti tersebut, tiada juga telah membazirkan 
banyak wang kerajaan untuk melatih guru-guru, disebabkan latihan-latihan yang diterima 
sebelum ini sudah menjadi tidak relevan apabila dasar baru dikeluarkan. 

Jadi Yang Berhormat, kalaulah dasar pendidikan selalu diubah, maka guru-guru 
kita walaupun yang paling berpengalaman dan berupaya pun tidak dapat mendidik murid-
murid kita dengan efektif. Akibatnya murid-murid menjadi keliru dan guru-guru pun pening. 



Timbalan Yang di-Pertua [Datuk Ronald Kiandee]: Yang Berhormat Sekijang. bangun Yang Berhormat. Tuan Anuar bin Abd. Manap [Sekijang]: Sekijang, Sekijang di sini. Tuan Yang di-Pertua, tadi Yang Berhormat daripada Sandakan ada menyebut tentang penurunan Universiti Malaya pada kedudukan yang amat jauh. Saya hendak minta pandangan Yang Berhormat, sekarang ini pelajar-pelajar kita terutamanya di UM, saya lihat ramai terpengaruh dengan dakyah-dakyah yang kita kira memang amat negatif. Kadang- kadang mereka yang sepatutnya belajar dan menumpukan perhatian kepada pelajaran, terlibat dengan aktiviti-aktiviti yang saya kira memang tidak sepatutnya mereka buat sebagai seorang pelajar. Ini juga menyebabkan peratus mereka yang sepatutnya cemerlang dalam belajar dan sebagainya ini terpaksa menumpukan kepada perkara-perkara yang tidak berfaedah ini. Saya hendak minta pandangan Yang Berhormat, adakah ini juga salah satu perkara. Contohnya terlibat dengan demonstrasi haram dan sebagainya. Ini adalah punca juga pelajar-pelajar kita gagal mendapat keputusan yang cemerlang dalam pelajaran selain daripada kebaikan universiti. Terima kasih. Tuan Wong Tien Fatt @ Wong Nyuk Foh [Sandakan]: Ini pun termasuk bagaimana sistem pendidikan itu. Jadi, saya mengikut kajian Laporan dari Time International. Tuan Yang di-Pertua, tadi saya sebut setiap kali kita ada Menteri Pendidikan, setiap kali ada peperiksaan atau ada mata pelajaran yang baru contohnya bagi Dasar Pendidikan Sekolah Rendah, Kokurikulum Baru Sekolah Rendah yang disebut (KBSR) yang diperkenalkan telah diganti oleh Kurikulum Bersepadu Sekolah Rendah dan turut dimansuhkan dan digantikan dengan Kurikulum Standard Sekolah Rendah (KSSR). #1510. Bagi dasar pendidikan sekolah menengah pula, Kurikulum Baru Sekolah Menengah sebutnya KBSM telah digantikan oleh Kurikulum Bersepadu Sekolah Menengah dan akan diganti dengan Kurikulum Standard Sekolah Menengah atau disebut KSSM. Pengajaran dan Pembelajaran Sains dan Matematik dalam Bahasa Inggeris (PPSMI) yang diperkenalkan pada tahun 2003, untuk cuba meningkatkan penguasaan bahasa Inggeris juga adalah dimansuhkan dan digantikan oleh memartabatkan bahasa Malaysia dan memperkukuhkan bahasa Inggeris. Baru-baru ini Menteri Pendidikan juga mencadangkan untuk memaksa institusi-institusi pengajian tinggi di negara ini untuk menggunakan bahasa Malaysia sebagai bahasa penghantar dan bukan bahasa Inggeris. Ini jelas akan mengakibatkan taraf pendidikan akan merosot kerana kebanyakan pengetahuan terkini dalam bidang sains, teknologi dan business adalah dalam bahasa Inggeris. Kita mesti menerima hakikat bahawa Malaysia bukanlah Jerman, Jepun atau Perancis. Kita boleh memartabatkan bahasa Malaysia apabila kita menjadi sama maju dengan negara-negara tersebut dan bukanlah sebelumnya. Di samping itu peperiksaan... Tuan Khoo Soo Seang [Tebrau]: Yang Berhormat Sandakan, boleh minta saya. mencelah sedikit? Tuan Yang di-Pertua, tadi saya dengar Yang Berhormat Sandakan sebut tentang bahawa kurikulum kita tukar daripada ini ke itu dan sebagainya. Apakah salahnya misalnya, semasa zaman kita belajar, kita tidak ada komputer. Jadi kurikulum hari itu adakah kita masih pakai sampai ke hari ini? Kalau ikut zaman, kalau kita hendak maju, kita kena tukar kurikulum, supaya kita boleh selaras dengan zaman. Tuan Wong Tien Fatt @ Wong Nyuk Foh [Sandakan]: Terima kasih Yang. Berhormat. Saya akan sampai sana, okey. Di samping itu peperiksaan PMR bagi sekolah- sekolah menengah juga telah dimansuhkan dan digantikan dengan Pentaksiran Berasaskan Sekolah atau PBS yang sekarang kita cuba, I think ini yang tahun pertamalah. saya fikir. Perubahan-perubahan dasar seperti tersebut, tiada juga telah membazirkan banyak wang kerajaan untuk melatih guru-guru, disebabkan latihan-latihan yang diterima sebelum ini sudah menjadi tidak relevan apabila dasar baru dikeluarkan. Jadi Yang Berhormat, kalaulah dasar pendidikan selalu diubah, maka guru-guru kita walaupun yang paling berpengalaman dan berupaya pun tidak dapat mendidik murid- murid kita dengan efektif. Akibatnya murid-murid menjadi keliru dan guru-guru pun pening.